
ประกาศองค์การบริหารส่วนตำบลหล่อยูง
เรื่อง นโยบายความปลอดภัย อาชีวอนามัย และสภาพแวดล้อมในการทำงาน
---------------------------------------
		หนังสือกรมส่งเสริมการปกครองส่วนท้องถิ่น ที่ มท 0810.6/ว 548 ลงวันที่ 10 มีนาคม 2560 เรื่อง การกำหนดมาตรฐานในการบริหารและการจัดการด้านความปลอดภัย อาชีวอนามัย และสภาพแวดล้อมในการทำงาน โดย กรมส่งเสริมการปกครองส่วนท้องถิ่น แจ้งให้หน่วยงานราชการ องค์กรปกครองส่วนท้องถิ่นดาเนินงานตามพระราชบัญญัติด้านความปลอดภัย อาชีวอนามัย และสภาพแวดล้อม     ในการทำงาน 2554 
[bookmark: _GoBack]		เพื่อให้มีสภาพแวดล้อมการทำงานที่ดี มีความปลอดภัยและถูกสุขลักษณะ รวมทั้งส่งเสริมการปฏิบัติงานมิให้พนักงานในสังกัดองค์การบริหารส่วนตำบลหล่อยูง ได้รับอันตรายต่อชีวิต ร่างกาย จิตใจ และสุขภาพอนามัย จึงอาศัยอำนาจตามความในมาตรา 15 และ 25 วรรคท้าย แห่งพระราชบัญญัติบริหารงานบุคคลส่วนท้องถิ่น พ.ศ.2542 และ มาตรา ๓ วรรคสอง แห่งพระราชบัญญัติความปลอดภัย อาชีวอนามัย และ สภาพแวดล้อมในการทำงาน พ.ศ.2554 องค์การบริหารส่วนตำบลหล่อยูง จึงจัดให้มีมาตรฐานการบริหารจัดการความปลอดภัย อาชีวอนามัย และสภาพแวดล้อมในการทำงาน ในองค์การบริหารส่วนตำบล  หล่อยูง ดังนี้ 
		๑. ความปลอดภัย อาชีวอนามัย และสภาพแวดล้อมในการทำงาน ถือเป็นหน้าที่รับผิดชอบ  ในการปฏิบัติงานของเจ้าหน้าที่ทุกคน 
		๒. องค์การบริหารส่วนตำบลหล่อยูง จะสนับสนุนการออกประกาศ กฎระเบียบ ข้อบังคับ และแนวปฏิบัติ ด้านความปลอดภัย อาชีวอนามัย และสภาพแวดล้อมในการทำงานที่เหมาะสมและสอดคล้องกับมาตรฐานที่เกี่ยวข้อง 
		๓. องค์การบริหารส่วนตำบลหล่อยูง จะดำเนินการ และสนับสนุนให้มีการปรับปรุงสภาพการทำงาน และสภาพแวดล้อมในการทำงานที่ปลอดภัย 
		๔. ผู้บังคับบัญชาในทุกระดับพึงกระทำตนให้เป็นแบบอย่างที่ดีต่อบุคลากรในสังกัดและปฏิบัติตามกฎความปลอดภัย อาชีวอนามัย และสภาพแวดล้อมในการทำงานอย่างเคร่งครัด 
		๕. บุคลากร ทุกคนต้องคำนึงถึงความปลอดภัยของตนเอง เพื่อนร่วมงาน และทรัพย์สินทางราชการเป็นสำคัญตลอดระยะเวลาที่ปฏิบัติงาน 
		๖. บุคลากรทุกคนต้องให้ความร่วมมือในการดำเนินโครงการความปลอดภัย และอาชีว  อนามัย ขององค์การบริหารส่วนตำบลหล่อยูง พร้อมทั้งร่วมเสนอความคิดเห็น ในการปรับปรุงสภาพการทำงานและวิธีการทำงานที่ปลอดภัย 
		๗. บุคลากรทุกคนต้องปฏิบัติตามมาตรฐานความปลอดภัย อาชีวอนามัย และสภาพแวดล้อม ในการทำงาน และข้อกำหนดต่างๆ ที่เกี่ยวข้องอย่างเคร่งครัด 
		๘. องค์การบริหารส่วนตำบลหล่อยูง จะจัดให้มีการฝึกอบรมด้านความปลอดภัยในการทำงานสำหรับ บุคลากร ตามลักษณะของงานที่ปฏิบัติ โดยระบุอยู่ในแผนงานด้านความปลอดภัย อาชีวอนามัย และสภาพแวดล้อมในการทำงาน 

		๙. หน่วยงานราชการที่เกี่ยวข้อง ต้องกำหนดมาตรการป้องกันและควบคุมอันตรายภายใน องค์การบริหารส่วนตำบลหล่อยูง พร้อมกันนี้บุคลากรทุกคนต้องศึกษาและเรียนรู้มาตรการป้องกันต่างๆ     
ของหน่วยงานราชการอย่างถูกต้อง 
		๑๐. องค์การบริหารส่วนตำบลหล่อยูง จะจัดให้มีการตรวจความปลอดภัยภายในหน่วยงาน โดยกำหนดแบบตรวจและบุคลากรในการตรวจสอบ ซึ่งบุคลากรทุกคนพึงปฏิบัติตาม และหากมีข้อบกพร่องต้องแก้ไขปรับปรุงให้ถูกต้องและปลอดภัย 
		๑๑. หากในกรณีที่องค์การบริหารส่วนตำบลหล่อยูง มีการว่าจ้างผู้รับเหมาช่วงมาดำเนินการในขั้นตอนใด ขั้นตอนหนึ่งของการดำเนินงาน องค์การบริหารส่วนตำบลหล่อยูง จะต้องจัดให้มีการควบคุมดูแลความปลอดภัย และกำกับ ให้ผู้รับเหมาช่วง ยึดถือนโยบายด้านความปลอดภัย อาชีวอนามัย และความปลอดภัยในการทำงานของหน่วยงานราชการนั้น 
		๑๒. องค์การบริหารส่วนตำบลหล่อยูง จะจัดให้มีการตรวจสอบ และติดตามผลการดำเนินงานความปลอดภัย ในการทำงานของส่วนราชการอย่างสม่ำเสมอ 
		๑๓. องค์การบริหารส่วนตำบลหล่อยูง จะจัดให้มีระบบรายงานอุบัติเหตุ และการสอบสวน วิเคราะห์ อุบัติเหตุในหน่วยงาน 
		๑๔. องค์การบริหารส่วนตำบลหล่อยูง จะสนับสนุนการรณรงค์ส่งเสริมความปลอดภัยในการทำงาน และให้มีกิจกรรมด้านความปลอดภัยที่จะช่วยกระตุ้นจิตสานึกของบุคลากร เช่น การประชาสัมพันธ์ การแข่งขันด้านความปลอดภัย เป็นต้น 
		๑๕. บุคลากรทุกคนต้องดูแลความสะอาด และความเป็นระเบียบเรียบร้อยภายในหน่วยงาน 
		๑๖. องค์การบริหารส่วนตำบลหล่อยูง จะจัดให้มีการประเมินผลการปฏิบัติตามนโยบายที่กำหนดไว้ข้างต้น 

			ประกาศ ณ วันที่   11   ธันวาคม  พ.ศ. 2562 

